Richard Chartres

Richard John Carew Chartres, baron Chartres (født 11. juli 1947 i Ware i Hertfordshire i England), var den 132. biskop av London. Han ble innsatt i embetet 26. september 1996 og satt til 2017.

Liv og virke 
Chatres ble utdannet ved Hertford Grammar School og Trinity College i Cambridge. Deretter studerte han teologi ved de teologiske høyskoler i Cuddesdon og Lincoln. Han ble presteviet i 1974. I 1982 giftet han seg. 

I 1992 ble han biskop av Stepney, noe han var fram til 1995. Han har også vært professor i teologi ved Gresham College. Chartres sitter i Det kongelige råd. 

Han har skrevet History of Gresham College 1597–1997, basert på en tredelt forelesningsserie han holdt der i mai 1992. Andre temaer han har arbeidet med er likkledet i Torino, Den hellige grav i Jerusalem og bønn. 

I november 2017 ble Chartres gjort til livstidspeer med tittelen Baron Chartres, of Wilton in the County of Wiltshire. Han møter i Overhuset som partipolitisk uavhengig (crossbencher).

Referanser

Eksterne lenker 
 
 

Engelske anglikanske biskoper
biskoper i Church of England
Britiske baroner og baronesser (ikke-arvelig)
Personer fra Ware
Fødsler i 1947